Szeretettel köszöntök Mindenkit! Garamvölgyi Ágnes vagyok."Gagnes" márkanév kedves vásárlóimtól ragadt rám...hogy kezdődött?Harmadik gyermekem és a mosható pelenkázás vezetett el addig a gondolatig,hogy elkezdjek mosható tisztasági és egészségügyi betéteket készíteni.Hamar elvarázsolt az anyagok sokszínűsége, a variációk lehetősége.Úgy éreztem a környezet védelme mellett “melléktermékként” színes tarka textíliák elfeledtetik a "nehéz napok" minden kellemetlenségét és ezek is segítenek abban,hogy mi magunk másként tekintsünk női működésünk havonta visszatérő jelzésére. A betétek mellett tárolásukra is alkalmas neszesszereket és egyedi női táskákat is készítek. Szívesen beszélgetek, minden olyan témáról,ami a környezetünkről vagy az alkotással kapcsolatos,legyen az varrás,fonás,szövés,bútorfestés,lakberendezés bármi ami minket nőket érdekel.

Miért tartom jónak a mosható betéteket? Személyes tapasztalatom szerencsére nagyon hasonló,mint az elmúlt években termékemet vásárló lányok,asszonykák tapasztalata.Képtelen vagyok idézni ,bár érdemes lenne összegyűjteni a visszajelzéseket...Talán arról írnék ezzel kapcsolatban először,hogy szerintem miért is hoz változás a mosható betét a használók életében.1.a mosás során közvetlen kapcsolatba kerülsz a testeddel,látod mi jön ki belőled,érzed,hozzáérsz,látod,megéled,hogy ez nem egy "borzalmas,undorító,negatív" dolog...Van akinél ez sosem jelentette gondot,van aki folyamatosan szokik hozzá ehhez,de mindenképpen az elfogadást tanítja...Ez vagyok én,működik a testem,termékeny vagyok ...sálálá...az élet csodás. Ennek következménye,hogy a mosható betét használata előtti panaszok csökkennek,vagy teljesen megszünnek.

Volt aki arról számolt be,hogy elmúltak a menstruációs görcsei,volt akinek lerövidült a vérzés ideje.

Sokan megszabadultak a kellemetlen bőrirritációtól amit a műanyag vagy az eldobható betétek összetevői okoztak.

Olyannal is találkoztam, akinek a házaséletére is hatott elmondása szerint... ahogy látható,fizikai és lelki téren is követhető a változás.

Aggályok- sokan azzal jönnek,minta mosható pelenkákkal kapcsolatban is,hogy huhh erre nekem nincs időm... Kérdésben a válasz...Arra van időd,hogy elmenj a boltba és megvedd? Mert a gyakorlatban nem több idő a betétek kimosása,kezelése... Vagy például megkérdezem,hogy szoktál kezet mosni wc használat után?Okés,akkor most csak annyi,hogy egy betét is van a kezedben és kiöblíted. Tényleg nem több ennél,nem kell túlmisztifikálni az egészet...Egy darabbal ki kell próbálni ennyi.

Pár nap és kereken 10 éve varrom a betéteket,András fiam születése óta...és most nagyon őszinte leszek!!!!!Nagyon szerettem volna egy hordozókendőt,de "elérhetetlennek" éreztem az ára miatt...ki kellett találnom,hogy lehet rá pénzem 😀és ha már a gyereknek mostam a pelenkáit,onnan jött a gondolat,hogy varrjak pelust és anyukáknak betétet...Ebből a betét maradt meg,pelenkát csak saját részre varrtam... Az esti fürdetés és az első ébredés volt a leghosszabb idő amit a gyerekem alvással töltött,na én akkor nekiláttam dolgozni...Így kezdődött 🙂

Ahogy írtam ez pont tíz éve volt 🙂Így akik akkor vásároltak tőlem,jellemzően "zöldgondolkodású" édesanyák és leánykájuk akkoriban született,vagy egy-két éves volt,ők mostanában keresnek azzal,hogy a kislányból nagylány lesz,lett és ők is szeretnének saját betétet 🙂Ennél nagyobb öröm nem ért a munkám során...Ezek a lányok már úgy nöttek fel,hogy nekik természeretes a textil betét,hisz látták anyukájuktól,vagy játszottak vele pici korukban..

Azt az én kisfiam is szerette,hogy a betéteket szárnynál egymáshoz patentozgatta...Vagy simogatta,mert pihepuha. Szóval ezek a kicsik,és most már nagyok akár lányok,akár fiuk,már másként viszonyulnak ehhez,természetesebb és normális nekik

Mesélhetek még egy nagyon személyeset is? Középső fiam Kaposvárra Műveszeti Karra jár egyetemre fotóta és több feladata volt a tavalyi évben...Dokumentum témára engem választott....A betétek készítését és témáját is beleértve 😀Így bizony a szárítóra kiakasztott betétek is a kiállítás képei között szerepeltek...Engem mélyen meghatott....Azért is,mert Ákos meglehetősen érdekes viselkedésű,pl.nem tűri a testkontaktust...(kivétel a barátnője) Én kb 7 éve nem érinthettem meg, de elfogadom,nem ezen múlik a szeretetünk....Sem benne,sem magamban nem keresem a "hibát" hisz két másik gyerekem pl egészen más...

Anyagok,színek. Na, ha valami nekem extázis, akkor az anyagok azok....A színek kombinációja, a minták,a tapintásuk,az anyagok sokfélesége...Imádom...Ez a betétektől függetlenül is így van,de a betétek varrása során sem tudom levetkőzni ezt a furcsak vonzódást a textílekhez. Mindemellett a tarkaság, a színek vidámsága,energiája élettel telisége vonzó lehet a felhasználók számára is.

Plusz valahogy a stílusomat is hordozza...Mutatja vagy mi...Drága anyagokat veszek a betétekhez,egyrészt azt érzem,megérdemeljük a minőséget 😀Másrészt a munkám egyediségét is mutatja...Annak, akinek szeme van hozzá 🙂 Igen,tudom, lehet a világos szín lenne az illő,hisz a fehérnemű sem véletlenül fehérnemű...A magam részéről a világos belsőt szeretem,mert jobban látom a működésem...De sok moshatóbetétezőnek pont a színek segítenek,nem maradnak foltosak,vagyis nem láthatóak.. A felhasználás szempontjából persze bármilyen pamutvászon anyagból lehetne varrni...Újrahasznosított pl. régebbi ágyneműkből is, de ez saját használatra rendben is van. Viszont, amiért garanciát vállalok,azzal nem történhet később az anyag kopottsága miatt probléma. Vagy a felhasználók is jobban örülnek, ha más célt még nem szolgált a betéteük.

Pár gondolat a méretekről. Itt az eldobható betétek mérete amiből ki lehet indulni,kb amennyi naponta abból kellett,annyi kell a textílbetétekből is,vagy kevesebb. A méret egészen kicsi,16-18cm hosszuságtól 20,24,28,32 vagy akár a 36cm-ig is mehet ,de tapasztalatom alapján a 24es méret az, ami ha nincs extrém erős vérzés akkor elegendő végig.

További kérdésekkel, megrendelésekkel bátran fordulhatsz Ágihoz a Mosható Betét Gagnes Facebook oldalán.